b'\n_START_ARTICLE_\nTul Hostilij\n_START_SECTION_\n\xc5\xbdivljenje in delo\n_START_PARAGRAPH_\nTul Hostlij je bil bolj podoben Romulu kot Numi, saj je bil vojno nastrojen in ni spo\xc5\xa1toval bogov. Spustil se je v vojne z Alba Longo, Fidenae in Veii ter tako mo\xc4\x8dno pove\xc4\x8dal rimsko ozemlje. Alba Longo je uni\xc4\x8dil do tal, njeno prebivalstvo pa zasu\xc5\xbenjil._NEWLINE_Bil je tako bojevit, da je za\xc4\x8del \xc5\xa1e drugo vojno s Sabinci. V \xc4\x8dasu njegove vladavine je mesto zajela kuga, po legendi zaradi njegovih \xc5\xa1tevilnih vojn in nenaklonjenosti bogovom, oku\xc5\xbeen pa je bil tudi Tul. Ko je molil k Jupitru in ga prosil za pomo\xc4\x8d, se je Jupiter odzval s strelo, ki jo je pognal v njegovo hi\xc5\xa1o, ki je skupaj z vladarjem zgorela do tal._NEWLINE_Njegova vladavina je trajala 31 let.\n_START_SECTION_\nOcena\n_START_PARAGRAPH_\nVe\xc4\x8dina podatkov o nastanku in razvoju Rimskega kraljestva ni podprta z zgodovinskimi pri\xc4\x8devanji, ker so Galci v prvi plenitvi Rima popolnoma uni\xc4\x8dili dr\xc5\xbeavni arhiv in zabrisali vsako drugo sled za preteklostjo. Podatki, ki so na razpolago, so v glavnem povzeti po pripovedovanju Tita Livija, ki je v dobi rimskega cesarstva, pet stoletij po ukinitvi kraljevine, sku\xc5\xa1al predstaviti dr\xc5\xbeavo s \xc4\x8dim bolj ugledno preteklostjo. Zato je vsebina tega \xc4\x8dlanka v veliki meri legenda.'